text: लाभार्थियों से ज्यादातर मराठी में संवाद करते हुए मोदी ने उनसे पूछा कि क्या पीएमएवाई के तहत मकानों की गुणवत्ता अच्छी है, क्या उन्हें मकानों के वास्ते पैसे हासिल करने में किसी को रिश्वत देनी पड़ी. जब लाभार्थियों ने इन प्रश्नों का ना में जवाब दिया तब उन्होंने कहा कि राजग शासन में बिचौलिये असहाय हो गये हैं. जनजाति बहुल नंदुरबार जिले के लोगों से बातचीत करते हुए मोदी ने स्मरण किया कि कैसे वह एक समय वहां जाया करते थे और उन्होंने चौधरी की चाय पी.